Diari Oficial de la Generalitat Valenciana


Sumari del DOGV 3401, del 28-12-1998 (1998/11043)

DECRET 193/1998, de 9 de desembre, del Govern Valencià, pel qual s'autoritza l'ampliació d'ensenyances a la Universitat d'Alacant.
----------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/09/193/dof/vci/html**

### Dades del document

Número de DOGV
:   3401

Data del DOGV
:   28-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11341


Data del document
:   09-12-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 193/1998, de 9 de desembre, del Govern Valencià, pel qual s'autoritza l'ampliació d'ensenyances a la Universitat d'Alacant. [1998/X11258]
  
La Universitat d'Alacant va sol·licitar autorització per a la implantació de les ensenyances universitàries conduents a l'obtenció dels títols oficials de Llicenciat en Ciències del Mar (2n cicle) i de Llicenciat en Publicitat i Relacions Públiques, adjuntant a la sol·licitud, la memòria justificativa d'ambdós titulacions, així com l'acord del Consell Social de la Universitat d'Alacant, proposant la seua implantació.
  
El Consell Interuniversitari de la Comunitat Valenciana, en la sessió de data 31 de març de 1998, va tindre coneixement de la sol·licitud d'implantació d'ensenyances i el Consell d'Universitats va emetre un informe favorable amb data 7 de maig de 1998, i també ha homologat els plans d'estudis corresponents a dites ensenyances.
  
Per això, de conformitat amb allò que preveu l'article 16 del Reial Decret 557/1991, de 12 d'abril, sobre la creació i el reconeixement d'universitats i centres universitaris, i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència, i prèvia deliberació del Govern Valencià, en la reunió del dia 9 de desembre de 1998,
  
DECRETE
  
Article 1
  
Autoritzar a la Universitat d'Alacant per a la implantació i posada en funcionament de les ensenyances conduents a l'obtenció dels títols universitaris oficials de llicenciat en Ciències del Mar (2n cicle), que seran organitzades per la Facultat de Ciències, i llicenciat en Publicitat i Relacions Públiques, que seran organitzades per la Facultat de Ciències Econòmiques i Empresarials, a Sant Vicent del Raspeig.
  
Article 2
  
A les ensenyances conduents a l'obtenció de les titulacions de llicenciat en Ciències de la Mar i llicenciat en Publicitat i Relacions Públiques, els seran d'aplicació les tarifes 1.4.4 i 1.4.1, respectivament, del Decret 111/1998, d'1 de setembre, del Govern Valencià, pel qual es fixen les tarifes de les taxes per la prestació de serveis acadèmics universitaris per al curs 1998/1999.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i execució d'allò que s'ha disposat en aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI